
ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Ορισμός αριθμού εισακτέων στο Τμήμα Γενικής Διοίκησης της 
ΕΣΔΔ κατά το έτος 1989 . 1 

Καθορισμός συνολικής διάρκειας εκπαίδευσης στην ΕΣΔΔ και 
κατανομή αυτής'στις τρεις φάσεις. 2 

Σύσταση Κοινοτικής Τουριστικής Επιχείρησης Ελάτης Αρκα¬ 
δίας . 3 

Σύσταση προσωρινών θέσεων με σχέση εργασίας ιδιωτικού δι¬ 
καίου στο Υπουργείο Εθνικής Οικονομίας. 4 

Αντικατάσταση Αντιπροέδρου του Συμβουλίου Κοινωνικής 
Ασφάλειας (Σ.Κ.Α.). 5 

Προσθήκη παραγράφου 6 στο άρθρο 5 του Κανονισμού Ασφαλι¬ 
στικών παροχών του ΤΑΙΣΥΤ . 6 

Χορήγηση άδειας άσκησης επαγγέλματος Κοινωνικού Λειτουρ¬ 
γού στην Κορίλη Πηνελόπη του Μιχαήλ. 7 

Ανάθεση έργου με μίσθωση στο Ινστιτούτο Διεθνούς Δημοσίου 
Δικαίου και Διεθνών Σχέσεων Θεσσαλονίκης. 8 

Καθορισμός ύψους κρατικής επιχορήγησης στην Κεντρική Επι¬ 
τροπή Μαθητικών Κατασκηνώσεων και Φιλοξενίας 
(ΚΕΜΚΦ). 9 

Χαρακτηρισμός ως έργου τέχνης του κελύφους και της μαρμάρι¬ 
νης σκάλας του κτιρίου ιδιοκτησίας Ε. και Β. Οικονόμου, στην 
οδό Ρήγα Φεραίου 120, στην Πάτρα.10 

Εκχώρηση αρμοδιότητας υπογραφής ταξιδίων εξωτερικού στον 
Πρόεδρο του Διοικητικού Συμβουλίου του Οργανισμού Βιο¬ 
μηχανικής Ιδιοκτησίας (Ν.Π.Ι.Δ.). 11 

Τροποποίησή του Ο.Ε.Τ. του Δήμου Πάρου και προσαρμογή του 
στις διατάξεις του Ν.1586/1986. 12 

Σύσταση Αναπτυξιακού Συνδέσμου της Γεωγραφικής Ενότητας 
Κοινοτήτων Νήσου Σαλαμίνος .13 

Σύσταση Αναπτυξιακού Συνδέσμου της Γεωγραφικής Ενότητας 
Κοινοτήτων Νήσων Αίγινας.14 

Σύσταση Αναπτυξιακού Συνδέσμου της Γεωγραφικής Ενότητας 
Κοινοτήτων Νήσων Κυθήρων και Αντικυθήρων .15 


Διορθώσεις Σφαλμάτων 

Διόρθωση σφαλμάτων στην απόφαση Φ.21/3351/12.1.1989 
των Υπουργών Εξωτερικών και Υγείας, Πρόνοιας και Κοι¬ 
νωνικών Ασφαλίσεων.16 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. ΔΙΑΑΑ/Η-12-Κ-1/12/3042 (1) 

Ορισμός αριθμού εισακτέων στο Τμήμα Γενικής Διοίκησης της 
ΕΣΔΔ κατά το έτος 1989. 

Ο ΥΠΟΥΡΓΟΣ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

’ Εχοντας υπόψη: 

1. Τις διατάξεις του άρθρου 16 παρ. 1 του Ν.1388/83 «Ίδρυση 
Εθνικού Κέντρου Δημόσιας Διοίκησης» όπως τροποποιήθηκε με το 
άρθρο 23 του Ν.1586/86. 

2. Την από 11 Ιανουάριου 1989 απόφαση του Δ.Σ. του ΕΚΔΔ 
«Μεταφορά θέσεων από τα τμ. Δ/κής Δικ/σύνης και Διπλ. κατεύθ. 
στο τμ. Γεν. Διοίκησης». 

3. Την ΔΙΕΚ/Η-12-Κ/6/23/7113/26.7.88 απόφαση του 
Υπουργού Προεδρίας της Κυβέρνησης «Ορισμός αριθμού εισακτέων 
στην ΕΣΔΔ έτους 1988» (ΦΕΚ 524/88/Β), αποφασίζουμε: 

Ο συνολικός αριθμός εισακτέων στο τμήμα Γενικής Διοίκησης 
κατά τον εισαγωγικό διαγωνισμό'της ΕΣΔΔ έτους 1988 ανέρχεται 
σε τριάντα εννέα (39). 

Η παρούσα να δημοσιευθεί στην Εφημερίδα της Κυβερνήσεως. 
Αθήνα, 8 Φεβρουάριου 1989 

Ο ΥΠΟΥΡΓΟΣ 

ΑΓ. ΚΟΥΤΣΟΓΙΟΡΓΑΣ 
-♦- 

Αριθ. ΑΙΑΑΔ/Η-12-Κ-1/13/3043 (2) 

Καθορισμός συνολικής διάρκειας εκπαίδευσης στην ΕΣΔΔ και κατα¬ 
νομή αυτής στις τρεις φάσεις. 

Ο ΥΠΟΥΡΓΟΣ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

Έχοντας υπόψη: 

1. Την παρ. 7 του άρθρου 21 του νόμου 1388/83 «Ίδρυση Εθνι¬ 
κού Κέντρου Δημόσιας Διοίκησης» (ΦΕΚ 113/Α/1983). 

2. Τη γνώμη του Διοικητικού Συμβουλίου του ΕΚΔΔ, που περιέ- 
χεται στο απόσπασμα πρακτικού της συνεδρίασης της 11ης Ιανουά¬ 
ριου 1989, αποφασίζουμε: 

1. Ορίζουμε τη συνολική διάρκεια της εκπαίδευσης στην ΕΣΔ σε 
εικοσιπέντε (25) μήνες, μη υπολογιζομένης της μηνιαίας κατ’ έτος 
κανονικής αδείας. 

2. Κατανέμουμε τον ανωτέρω χρόνο σπουδών σε κάθε φάση, ως 
ακολούθως: 

Α’ φάση: επτά (7) μήνες θεωρητικής εκπαίδευσης και τέσσερις (4) 
μήνες πρακτικής εκπαίδευσης (παρ. 3 αρ. 21 Ν.1388/83). 

Β’ φάση: επτά (7) μήνες θεωρητικής εκπαίδευσης και τέσσερις (4) 

μήνες πρακτικής εκπαίδευσης ενάμισυ (1 '/ί) μήνα προετοιμασία τε¬ 
λικής εξέτασης δεκαπέντε (15) ημέρες τελικές εξετάσεις (παρ. 4 αρ. 
21 Ν.1388/83). 

Γ φάση: ένας (1) μήνας προετοιμασία για τη θέση (παρ. 5 αρ. 21 
Ν.1388/83). 

Η φάση αυτή έχει πρόσθετη διάρκεια ένα (1) μήνα, για το τμήμα 
διυπουργικών στελεχών, (παρ. 5 αρ. 21 Ν. 1388/83. 

3. Η απόφαση αυτή ισχύει και για τη δεύτερη εκπαιδευτική σειρά. 

Η παρούσα να δημοσιευθεί στην Εφημερίδα της Κυβερνήσεως. 

Αθήνα, 8 Φεβρουάριου 1989 

Ο ΥΠΟΥΡΓΟΣ 

ΑΓ. ΚΟΥΤΣΟΓΙΩΡΓΑΣ 
-♦- 

Αριθ. 5762 (3) 

Σύσταση Κοινοτικής Τουριστικής Επιχείρησης Ελάτης Αρκαδίας. 

Ο ΥΠΟΥΡΓΟΣ ΕΣΩΤΕΡΙΚΩΝ 

Έχοντας υπόψη: 

1. Τις διατάξεις της παρ. 3 του άρθρου 246 του Π. Δ/τος 76/85 
(Δημοτικός και Κοινοτικός Κώδικας). 

2. Την απόφαση του Υπουργού Εσωτερικών με αριθμό 25027/ 
9.4.1984 που δημοσιεύτηκε στο 244/19.4.84 ΦΕΚ τ. Β'. 

3. Την απόφαση του κοινοτικού συμβουλίου Ελάτης του Νομού 
Αρκαδίας με αριθμό 3/89. 

4. Την Υ679/8.8.1988 απόφαση του Πρωθυπουργού για τον 
καθορισμό αρμοδιοτήτων του Αναπληρωτή Υπουργού Εσωτερικών 
(ΦΕΚ 565/Β/88), αποφασίζουμε: 

1. Συνιστάται στην Κοινότητα Ελάτης του Νομού Αρκαδίας «Επι¬ 
χείρηση με την επωνυμία ΚΟΙΝΟΤΙΚΗ ΤΟΥΡΙΣΤΙΚΗ ΕΠΙΧΕΙ¬ 
ΡΗΣΗ ΞΕΝΩΝΕΣ ΕΛΑΤΗΣ ΑΡΚΑΔΙΑΣ» ως ίδιο νομικό πρόσωπο 
ιδιωτικού δικαίου το οποίο διέπετάι από τις διατάξεις των άρθρων 
246 έως 253,256,260 και 272 του Π. Δ/τος 76/85 (Δημοτικός 
και Κοινοτικός Κώδικας). 

2. Σκοπός της Επιχείρησης είναι: 

α) Η κατασκευή ξενοδοχείου για την τουριστική αξιοποίηση του 
Μαινάλου Αρκαδίας. 

β) Η σύσταση γραφείων τουρισμού. 

γ) Η αξιοποίηση της περιοχής «ΛΥΜΠΟΒΙΣΙ» και του Χιονοδρο¬ 
μικού Κέντρου Μαινάλου. 

δ) Η κατασκευή και εκμετάλλευση κέντρων διασκέδασης. 

3. Η Επιχείρηση διοικείται από πενταμελές (5) διοικητικό συμ¬ 
βούλιο, που τα μέλη του ορίζονται μαζί με αναπληρωτές από το κοι¬ 
νοτικό συμβούλιο. 

Από τα μέλη του διοικητικού συμβουλίου, δύο (2) είναι αιρετοί εκ¬ 
πρόσωποι της Κοινότητας Ελάτης ένας είναι εκπρόσωπος του Συλ¬ 
λόγου Φιλοπροόδων Ελάτης ένας είναι δημότης ή κάτοικος της Κοι¬ 
νότητας Ελάτης που έχει πείρα ή γνώσεις σχετικές με το αντικείμενο 
της Επιχείρησης και ένας εκπρόσωπος των εργαζομένων στην Επι¬ 
χείρηση αν αυτή απασχολεί περισσότερους από είκοσι εργαζομένους 
διαφορετικά ένας επί πλέον δημότης ή κάτοικος της Κοινότητας 
Ελάτης. 

4. Η διάρκεια της Επιχείρησης είναι τριάντα (30) χρόνια από τη 
δημοσίευση της απόφασης αυτής στην Εφημερίδα της Κυβερνή¬ 
σεως. 

5. Έδρα της Επιχείρησης είναι η Κοινότητα Ελάτης του Νομού 
Αρκαδίας. 

6. Τα περιουσιακά στοιχεία που διαθέτει στην Επιχείρηση όπως 
αποτιμήθηκαν σύμφωνα με τις διατάξεις του άρθρου 9 του Ν. 
2190/20 είναι: 

Α. Η κυριότητα οικοπέδων ιδιοκτησίας της Κοινότητας Ελάτης 

α) στη θέση Αλώνι ή Μακρύ Περιβόλι εμβαδού 4019,95 τ.μ. 
αξίας 6.029.925 δρχ. 

β) στη θέση Βρυσούλα εμβαδού 93,25 τ.μ. αξίας 149.168 δρχ. 

γ) στη θέση Βρυσούλα εμβαδού 94 τ.μ. αξίας 150.400 δρχ. 

δ) στη θέση Βρυσούλα εμβαδού 858,42 τ.μ. μετά κτίσματος ισο¬ 
γείου 90 τ.μ. συνολικής αξίας 2.373.472 δρχ. 


Η συνολική αξία των εισφερομένων ανέρχεται στο ποσό των 
8.702.965 δρχ. 

7. Η Κοινότητα Ελάτης διαθέτει στην Επιχείρηση χρηματικό 
ποσό δραχμές 4.000.000 ως αρχικό κεφάλαιό της. 

8. Πόροι της Επιχείρησης είναι τα έσοδα από την εκμετάλλευση 
του Ξενοδοχείου και γενικά από την άσκηση της δραστηριότητάς 
της, οι πρόσοδοι από την περιουσία της, δάνεια, κληρονομιές, εισφο¬ 
ρές, δωρεές και λοιπές επιχορηγήσεις. 

9. Η επιχείρηση διαλύεται: 

α) με απόφαση του κοινοτικού συμβουλίου, με την απόλυτη πλειο- 
ψηφία των μελών του και απόφαση του Υπουργού Εσωτερικών. 

β) Όταν λήξει χωρίς να παραταθεί η διάρκεια της Επιχείρησης 
και 

γ) σε περίπτωση πτώχευσης της Επιχείρησης. 

Την διάλυση της Επιχείρησης ακολουθεί η εκκαθάριση. 

Εκτός από την περίπτωση της πτώχευσης, η εκκαθάριση γίνεται 
από εκκαθαριστές που ορίζονται από το κοινοτικό συμβούλιο. 

Στην εκκαθάριση διεκπεραιώνονται οι εκκρεμείς υποθέσεις, ει- 
σπράττονται οι απαιτήσεις ρευστοποιείται η περιουσία και πληρώνο¬ 
νται τα χρέη της Επιχείρησης. 

Το υπόλοιπο περιέρχεται στην Κοινότητα Ελάτης. 

10. Η συγκρότηση η λειτουργία και οι αρμοδιότητες των οργά¬ 
νων διοίκησης, η οργάνωση, η λειτουργία, διαχείριση και εποπτεία 
της Επιχείρησης, διέπονται από τις σχετικές με τις δημοτικές και 
κοινοτικές επιχειρήσεις διατάξεις του Π. Δ/τος 76/85 Δ.Κ.Κ. και 
τη με αριθμό 25027/9.4.84 απόφαση του Υπουργού Εσωτερικών, 
που δημοσιεύθηκε στο ΦΕΚ 244/19.4.84 τεύχος Β' 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 7 Φεβρουάριου 1989 

Ο ΑΝΑΠΛΗΡΩΤΗΣ ΥΠΟΥΡΓΟΣ 

Γ. ΣΚΟΥΛΑΡΙΚΗΣ 
-♦- 

Αριθ. Α/3097 . (4) 

Σύσταση προσωρινών θέσεων με σχέση εργασίας ιδιωτικού δικαίου 
στο Υπουργείο Εθνικής Οικονομίας. 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

Σύμφωνα με: 

1. Τις διατάξεις: α) του Κεφ. Γ’ του Ν.993/79 «περί του επί συμ- 
βάσει εργασίας κλπ», β) του άρθρου 21 του Ν.1796/88. 

2. Το γεγονός ότι οι κατωτέρω συμβασιούχοι ορισμένου χρόνου 
δεν αποδέχτηκαν διορισμό σε μόνιμη θέση στο Υπουργείο Εθνικής 
Οικονομίας, αποφασίζουμε: 

I. Συνιστούμε, σύμφωνα με τις διατάξεις που αναφέρονται στο 
σκεπτικό με στοιχείο 1, τις παρακάτω προσωρινές θέσεις, με σχέση 
εργασίας ιδιωτικού δικαίου αορίστου χρόνου, κατά ειδικότητα και 
αριθμό ως κατωτέρω: 

Δύο (2) θέσεις τεχνικού με αυξημένα προσόντα. 

11. Οι παραπάνω θέσεις καταργούνται αυτοδίκαια μόλις κενω¬ 
θούν με οποιονδήποτε τρόπο. 

III. Το προσωπικό που θα καταταγεί στις παραπάνω θέσεις θα 
διέπετάι από τις διατάξεις του Κεφ. Γ' του Ν.993/79. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 6 Φεβρουάριου 1989 

Ο ΥΠΟΥΡΓΟΣ 

ΠΑΝ. ΡΟΥΜΕΛΙΩΤΗΣ 

Αριθ. 137 (5) 

Αντικατάσταση Αντιπροέδρου του Συμβουλίου Κοινωνικής Ασφά¬ 
λειας (Σ.Κ.Α.). 

Ο ΥΠΟΥΡΓΟΣ ΥΓΕΙΑΣ, ΠΡΟΝΟΙΑΣ ΚΑΙ 
ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 20 του Ν.1539/85. 

2. Τις διατάξεις του άρθρου 14 ίου Π. Δ/τος 105/88 (ΦΕΚ 46/ 
15.3.88 τ.Α'). 

3. Την Αριθμ. Οικ. 22/15.3.88 απόφαση (ΦΕΚ 151/18.3.88 
τ·Β·). 

4. Το ΦΓ.3/1563/24.1.89 έγγραφο του Ελεγκτικού Συνε¬ 
δρίου, αποφασίζουμε: 

1. Τροποποιούμε την αριθμ. Οικ. 22/15.3.88 απόφαση (ΦΕΚ 
151/18.3.88 τ. Β') και διορίζουμε στο Συμβούλιο Κοινωνικής 
Ασφάλειας (Σ.Κ.Α.), ως Αντιπρόεδρο, τον Σύμβουλο του Ελεγκτι¬ 
κού Συνεδρίου, Δημήτριο Ματσιώτα με αναπληρωτή του τον ομοιό- 
βαθμό του Κων/νο Παπαδόπουλο, σε αντικατάσταση του αποβιώ- 
σαντος Αντιπροέδρου Αχιλλέα Γκατσόπουλου. 

2. Η θητεία των διοριζομένων θα είναι ίση με το υπόλοιπο της θη¬ 
τείας των άλλων μελών. 

3. Κατά τα λοιπά ισχύει η πιο πάνω τροποποιούμενη απόφαση. 

Η απόφαση αυτή να δημοσιευθεϊ στην Εφημερίδα της Κυβερνή- 
σεως. 

Αθήνα, 6 Φεβρουάριου 1989 

Ο ΥΠΟΥΡΓΟΣ 

ΑΠ. ΚΑΚΛΑΜΑΝΗΣ 

Αριθ. Φ.54/182 ♦ — (6) 

Προσθήκη παραγράφου 6 στο άρθρο 5 του Κανονισμού Ασφαλιστι¬ 
κών παροχών του ΤΑΙΣΊΓΤ. 

Ο ΥΦΥΠΟΥΡΓΟΣ ΥΓΕΙΑΣ, ΠΡΟΝΟΙΑΣ ΚΑΙ 
ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

. 1. Τις διατάξεις της παρ. 2 του άρθρου 4 του Α.Ν. 2176/1940 
(ΦΕΚ 11Α) και τις διατάξεις της Β2/54/3/236/76 οικ. 695/ 
22.3.77 κοινής απόφασης των Τπουργών Προεδρίας και Κοινωνικών 
Υπηρεσιών (ΦΕΚ 329/Β/77). 

2. Τις διατάξεις του άρθρου 2 του Π.Δ. 231/1986 (ΦΕΚ 97Α). 

3. Τις διατάξεις των άρθρων 23 και 27 του Ν. 1558/1985 
(ΦΕΚ 137Α) του άρθρου 5 του Π.Δ. 437/1985 (ΦΕΚ 157Α) και 
του Π.Δ. 105/1988 (ΦΕΚ 46Α). 

4. Την 904/30.11.1988 απόφαση του Πρωθυπουργού και του 
Υπουργού Υγείας, Πρόνοιας και Κοινωννικών Ασφαλίσεων «Γενικές 
και ειδικές αρμοδιότητες Υφυπουργών Υγείας, Πρόνοιας και Κοινω¬ 
νικών Ασφαλίσεων» (ΦΕΚ 863Β). 

5. Τη γνώμη του Διοικητικού Συμβουλίου του Ταμείου Ασφαλί- 
σεως Ιδιοκτητών Συντακτών και Υπαλλήλων Τύπου που διατυπώ¬ 
θηκε στην 40/1.11.1988 συνεδρίασή του. 

6. Τη γνώμη του Συμβουλίου Κοινωνικής Ασφάλειας που διατυ¬ 
πώθηκε στην 33/11.1.89 συνεδρίασή του της ΚΕ' περιόδου, απο¬ 
φασίζουμε: 

Στο άρθρο 5 του Κανονισμού Ασφαλιστικών Παροχών του Τα¬ 
μείου Ασφάλισης Ιδιοκτητών, Συντακτών και Υπαλλήλων Τύπου, 
προστίθεται παράγραφος 6, ως εξής: 

«6. Στους συνταξιούχους λόγω γήρατος και αναπηρίας του Τα¬ 
μείου, παρέχεται προσαύξηση του ποσού της σύνταξής τους με οικο¬ 
γενειακά επιδόματα ως εξής: 

α) Επίδομα συζύγου για τον ή την σύζυγο εφόσον δεν εργάζεται ή 
δεν είναι συνταξιούχος του Δημοσίου ή άλλου ασφοιλιστικού Οργανι¬ 
σμού (κύριας ασφάλισης), ίσο με ενάμιση (1,5) ημερομίσθιο ανειδί¬ 
κευτου εργάτη. 

β) Επίδομα τέκνων, ίσο με ενάμιση (1,5) ημερομίσθιο ανειδίκευ¬ 
του εργάτη, για κάθε παιδί μέχρι τη συμπλήρωση του 18ου έτους 
της ηλικίας του, ή μέχρι τη συμπλήρωση του 24ου έτους της ηλικίας 
του εφόσον σπουδάζει σε ανώτατη ή ανώτερη Δημόσια ή Ιδιωτική 


Σχολή αναγνωρισμένη από το κράτος. Τα παραπάνω όρια ηλικίας 
δεν ισχύουν για τα ανάπηρα και άγαμα τέκνα που είναι ανίκανα για 
κάθε βιοποριστική εργασία λόγω σωματικής ή πνευματικής αναπη¬ 
ρίας, εφόσον η ανικανότητα εμφανίστηκε πριν τη συμπλήρωση των 
ορίων αυτών. 


Το καταβαλλόμενο οικογενειακό επίδομα (αθροιστικά συζύγου 
και τέκνων) δεν μπορεί να είναι μεγαλύτερο από το 25% του εκά- 
στοτε κατωτάτου ορίου σύνταξης λόγω γήρατος που χορηγείται από 
το ΙΚΑ». 

Η απόφαση αυτή να δημοσιευθεϊ στην Εφημερίδα της Κυβερνή- 
σεως. 


Αθήνα, 2 Φεβρουάριου 1989 

Ο ΥΦΥΠΟΥΡΓΟΣ 

ΝΙΚ. ΡΙΖΟΓΙΑΝΝΗΣ 
-♦- 

Αριθ. Γ6α/290 (7) 

Χορήγηση άδειας άσκησης επαγγέλματος Κοινωνικού Λειτουργού 
στην Κορλη Πηνελόπη του Μιχαήλ. 

Ο ΥΠΟΥΡΓΟΣ ΥΓΕΙΑΣ, ΠΡΟΝΟΙΑΣ ΚΑΙ 
ΚΟΙΝΩΝΙΚΩΝ ΑΣΦΑΛΙΣΕΩΝ 

Με την απόφαση του Υπουργού Υγείας, Πρόνοιας και Κοινωνι¬ 
κών Ασφαλίσεων Γ6α/290/8.2.89 έχει χορηγηθεί στην Κορλη 
Πηνελόπη του Μιχαήλ άδεια άσκησης επαγγέλματος Κοινωνικού 
Λειτουργού. 

Αθήνα, 8 Φεβρουάριου 1989 

Με εντολή Υπουργού 
Ο Διευθυντής 
X. ΠΑΠΑΔΟΠΟΥΛΟΣ 

-♦- 


Αριθ. 89688 (8) 

Ανάθεση έργου με μίσθωση στο Ινστιτούτο Διεθνούς Δημοσίου Δι-' 
καίου και Διεθνών Σχέσεων Θεσσαλονίκης. 

, ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ ΔΙΚΑΙΟΣΥΝΗΣ 

Έχοντοις υπόψη: 

1. Τις διατάξεις του άρθρου 15 του Ν. 1735/87. 

2. Την ανάγκη για εκτέλεση διευθυντικών καθηκόντων στο Ινστι¬ 
τούτο Διεθνούς Δημοσίου Δικαίου και Διεθνών Σχέσεων Θεσσαλονί¬ 
κης. 

3. Την αριθ. 716/13.11.1987 πράξη του Υπουργού Προεδρίας 
της Κυβέρνησης με την οποία εγκρίθηκε η ανάθεση διευθυντικών 
καθηκόντων με σύμβαση μίσθωσης έργου στο Ινστιτούτο Διεθνούς 
Δημοσίου Δικαίου και Διεθνών Σχέσεων Θεσσαλονίκης, σε έναν ει¬ 
δικό επιστήμονα, αποφασίζουμε: 

Εγκρίνουμε την απασχόληση ενός ατόμου με σύμβαση μισθώ¬ 
σεως έργου για να εκτελέσει διευθυντικά καθήκοντα στό Ινστιτούτο 
Διεθνούς Δημοσίου Δικαίου και Διεθνών Σχέσεων Θεσσαλονίκης. 
Προσόντα ορίζονται. Τακτικού καθηγητού της Νομικής Σχολής του 
Αριστοτελείου Πανεπιστημίου Θεσσαλονίκης. 

Η χρονική διάρκεια της σύμβασης ορίζεται σε 1 έτος υπό την 
προϋπόθεση ότι η ανάθεση αυτή δεν εμπίπτει στις απαγορευτικές 
διατάξεις του Ν. 1256/82 και ότι υπάρχει η σχετική πίστωση. 

Το παραπάνω έργο αφορά εργασίες που δεν ανάγονται στον κύκλο 
καθηκόντων των υπαλλήλων οικείου φορέα. Το συνολικό ποσό της 
αμοιβής του αναδόχου ορίζεται σε 1.000.000 δρχ. 

Η ανωτέρω αμοιβή εισπράττεται με βάση δελτίο παροχής υπηρε¬ 
σιών θεωρημένο από την οικεία οικονομική Εφορία. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 7 Ιανουάριου 1989 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΔΙΚΑΙΟΣΥΝΗΣ 

ΑΓ. ΚΟΥΤΙΟΓΙΩΡΓΑΣ ΒΑΣΣΟΣ ΡΩΤΗΣ 

Αριθ. ΙΒ/1364 -♦- (9) 

Καθορισμός ύψους κρατικής επιχορήγησης στην Κεντρική Επιτροπή 

Μαθητικών Κατασκηνώσεων και Φιλοξενίας (ΚΕΜΚΦ). 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΕΘΝ. ΠΑΙΔΕΙΑΣ ΚΑΙ 
ΘΡΗΣΚΕΥΜΑΤΩΝ 

Έχοντας υπόψη: 

1. Το άρθρο 3 του Ν.Δ. 314/47 (ΦΕΚ 78/19.4.1947 τ. Α'). 

2. Τον Α.Ν. 585/68 (ΦΕΚ 225/28.9.68 τ. Α'). 

3. Τον Προϋπολογισμό του Κράτους οικονομικού έτους 1989. 

4. Την απόφαση των Πρωθυπουργού και Υπουργού ΥΠΕΠΘ 
αριθ. 1022/16.2.1987 (ΦΕΚ 84/87 τ. Β'). 

5. Την κοινή απόφαση του Πρωθυπουργού και Υπουργού Οικονο¬ 
μικών αριθ. 1002081/ΦΕΚ 10/Β'/9.1.89 «Ανάθεση αρμοδιοτή¬ 
των στον Υφυπουργό Οικονομικών», αποφασίζουμε: 

Καθορίζουμε για το οικονομικό έτος 1989 το ύψος της Κρατικής 
Επιχορήγησης προς την Κεντρική Επιτροπή Μαθητικών Κατασκη¬ 
νώσεων και Φιλοξενίας (ΚΕΜΚΦ), στο ποσό των διακοσίων είκοσι 
εκατομμυρίων (220.000.000) δραχμών. 

Το αναφερόμενο χρηματικό ποσό που βαρύνει το Φορέα 19-710 
και ΚΑΕ 2436 του προϋπολογισμού εξόδων, χρήσεως 1989 του 
Υπουργείου Εθνικής Παιδείας και Θρησκευμάτων, θα διατεθεί για 
την προπαρασκευή, οργάνωση και λειτουργία των μαθητικών κατα¬ 
σκηνώσεων του ΥΠΕΠΘ, κατά το καλοκαίρι 1989. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 3 Φεβρουάριου 1989 

' ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΟΝ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΗΛΙΑΣ ΠΑΠΑΗΛΙΑΣ ΓΕΩΡΓΙΟΣ ΠΑΠΑΝΔΡΕΟΥ 

- ♦ - 

Αριθ. ΥΠΠΟ/ΑΙΛΑΠ/Γ/3326/52453 (10) 

Χαρακτηρισμός ως έργου τέχνης του κελύφους και της μαρμάρινης 

σκάλας του κτιρίου ιδιοκτησίας Ε. και Β. Οικονόμου, στην οδό 

Ρήγα Φεραίου 120, στην Πάτρα. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Ν. 1558/85 «περί Κυβέρνησης και Κυβερνητικών Οργά¬ 
νων» που δημοσιεύθηκε στο ΦΕΚ 137/τ. Α/26.7.85. 

β) Του άρθρου 52 του Ν. 5351/1932 «περί Αρχαιοτήτων». 

γ) Του Ν. 1469/1950 «περί προστασίας ειδικής κατηγορίας οι¬ 
κοδομημάτων και έργων τέχνης μεταγενεστέρων του 1830». 

δ) Του Π.Δ. 941/1977 «περί Οργανισμού του ΥΠΠΕ». 

2. Το Π.Δ. 161/26.4.84 (ΦΕΚ 54/Α/30.4.84) «περί ανακα¬ 
τανομής αρμοδιοτήτων των Υπουργείων ΥΠΠΕ - ΥΧΟΠ». 

3. Τα στοιχεία του φακέλου που σχημάτισε για το θέμα αυτό η 2η 
Εφορεία Νεωτέρων Μνημείων. 

4. Την ομόφωνη γνωμοδότηση του Τοπικού Συμβουλίου Μνη¬ 
μείων Ν.Δ. Ελλάδος, με αριθμό 6/4.11.1988, αποφασίζουμε: 

Χαρακτηρίζουμε ως έργο τέχνης που χρειάζεται ειδική κρατική 
προστασία, συμφώνως προς τις διατάξεις του Ν. 1469/50, το κέλυ- 
φος (όψεις και στέγη) και την εσωτερική μαρμάρινη σκάλα του κτι¬ 
ρίου ιδιοκτησίας Οικονόμου, στην οδό Ρήγα Φεραίου 120, στην Πά¬ 
τρα, διότι είναι ένα από τα πρώτα παρόμοια κτίρια του πρώιμου Νεο- 
κλασσικισμού στην Πάτρα, και ένα από τα ελάχιστα που διασώζο¬ 
νται πλέον. 


Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 6 Φεβρουάριου 1989 

Η ΥΠΟΥΡΓΟΣ 

ΜΕΛΙΝΑ ΜΕΡΚΟΥΡΗ 
-♦- 

Αριθ. Α.Π.2155/ΕΦΑ/197 (11) 

Εκχώρηση αρμοδιότητας υπογραφής ταξιδίων εξωτερικού στον 

Πρόεδρο του Διοικητικού Συμβουλίου του Οργανισμού Βιομηχα¬ 
νικής Ιδιοκτησίας (Ν.Π.Ι.Δ.). 

Ο ΥΠΟΥΡΓΟΣ 

ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

Έχοντας υπόψη: 

1. Τις διατάξεις: 

α) Του άρθρου 1 παρ. 6 του Ν. 1256/82 «Για την πολυθεσία, την 
πολυαπασχόληση και την καθιέρωση ανωτάτου ορίου απολαβών στο 
δημόσιο τομέα και άλλες διατάξεις» (ΦΕΚ Α' 65). 

β) Του άρθρου 20 του Ν. 1400/83 «τροποποίηση και συμπλή¬ 
ρωση υπαλληλικών διατάξεων». 

2. την ΔΙΟΦ/Φ60/Α 4061 μεταφορά αρμοδιοτήτων του Υπουρ¬ 
γείου Προεδρίας της Κυβέρνησης στα άλλα υπουργεία. 

3. Το άρθρο 1 παρ. 2,ε του Ν. 1733/87 «Μεταφορά τεχνολο¬ 
γίας, εφευρέσεις, τεχνολογική καινοτομία και σύσταση Επιτροπής 
Ατομικής Ενέργειας» (ΦΕΚ. Α' 171), αποφασίζουμε: 

1. Εκχωρούμε στον πρόεδρο του Διοικητικού Συμβουλίου του Ορ¬ 
γανισμού Βιομηχανικής Ιδιοκτησίας (Ο.Β.Ι., Ν.Π.Ι.Δ.) την αρμο¬ 
διότητα έγκρισης αποστολής στο εξωτερικό υπαλλήλων ή συνεργα¬ 
τών του ΟΒΙ για συμμετοχή σε διεθνείς Οργανισμούς (Ε.Γ.Δ.Ε., 
Ε.Ο.Κ., ΨΙΡΡΟ, ΟΑΤΤ κτλ.), διακρατικές συνεργασίες και εκπαί¬ 
δευση προσωπικού για την περίοδο από την δημοσίευση της απόφα¬ 
σης αυτής στην Εφημερίδα της Κυβερνήσεως μέχρι 31.12.1989 
και έως το ποσό των 66.000 $ Η.Π.Α. 

2. Οποιαδήποτε υπέρβαση του παραπάνω ποσού δεν επιτρέπεται 
σε καμμία περίπτωση. 

3. Η κατ’ αποκοπή ημερήσια, εκτός έδρας, αποζημίωση, τα οδοι¬ 
πορικά και τα έξοδα διαμονής σε ξενοδοχείο θα χορηγούνται σύμ¬ 
φωνα με την Π.Υ.Σ. 8251/31.12.82, τα δε αεροπορικά εισητήρια 
θα εκδίδονται σύμφωνα με την αριθ. 2483/407/4.2.86 ορθή επα¬ 
νάληψη της εγκυκλίου του Πρωθυπουργού. 

4. Οποιαδήποτε αποζημίωση σε δρχ. πέρα από τη παραπάνω (σε 
συνάλλαγμα) δεν επιτρέπεται και θα θεωρηθεί παράβαση της από¬ 
φασης του Υπουργικού Συμβουλίου που μνημονεύουμε παρα¬ 
πάνω. 

5. Η εξουσιοδότηση αυτή δεν μπορεί να μεταβιβασθεί σε κατώ¬ 
τερα όργανα του ΟΒΙ (Ν.Π.Ι.Δ,). 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 10 Φεβρουάριου 1989 

Ο ΥΠΟΥΡΓΟΣ 

Α. ΠΕΠΟΝΗΣ 

-♦- 

Αριθ. 996 (12) 

Τροποποίηση του Ο.Ε.Υ. του Δήμου Πάρου και προσαρμογή του 
στις διατάξεις του Ν. 1586/1986. 

Ο ΝΟΜΑΡΧΗΣ ΚΥΚΛΑΔΩΝ 
Έχοντας υπόψη: 

1. Τις διατάξεις των άρθρων 84 και 153 τοτ Δ.Κ.Κ. (Π.Δ. 76/ 
1985). 

2. Τις διατάξεις του άρθρου 12 του Ν.1188/1981 «περί κατα- 
στάσεως προσωπικού Ο.Τ.Α.». 

3. Τις διατάξεις των άρθρων 1, 2, 3 και 4 του Ν.1586/1986 
«Βαθμολογική διάρθρωση των θέσεων του Δημοσίου, Ν.Π.Δ.Δ. και 
Ο.Τ.Α. και άλλες διατάξεις». 

4. Την 130/1988 απόφαση του Δημοτικού Συμβουλίου Πάρου 
με την οποία τροποποιείται ο Ο.Ε.Τ. του Δήμου αυτού και προσαρ¬ 
μόζεται στις διατάξεις του Ν. 1586/1986. 

5. Την 67/1988 γνωμοδότηση του Υπηρεσιακού Συμβουλίου 
του άρθρου 14 παρ. 9. του Ν.1586/1986 που διατυπώθηκε στο 7/ 
1988, πρακτικό αυτού, αποφασίζουμε: 

Εγκρίνουμε την 130/1988 απόφαση του Δημοτικού Συμβου¬ 
λίου Πάρου με την οποία τροποποιείται ο Οργανισμός Εσωτερικής 
Υπηρεσίας του Δήμου αυτού και προσαρμόζεται στις διατάξεις του 
Ν.1586/1986 έτσι ώστε ο Οργανισμός του αναφερόμενου Δήμου 
έχει ως εξής: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ ΔΗΜΟΥ ΠΑΡΟΥ 

Άρθρο 1. 

Τις υπηρεσίες του Δήμου συγκροτούν: 

1. Γραφείο Νομικού Συμβούλου. 

2. Γραφείο Κοινής Τεχνικής Υπηρεσίας Ο.Τ.Α. νήσων Πάρου και 
Αντιπάρου. 

3. Τμήμα Διοικητικών και Οικονομικών Υπηρεσιών. 

Άρθρο 2. 

Προϊστάμενοι Οργανικών Μονάδων. 

α) Προϊστάμενος του Γραφείου Νομικού Συμβούλου και του Γρα¬ 
φείου Κοινής Τεχνικής Υπηρεσίας ορίζεται ο Δήμαρχος. 

β)Προΐστάμενος του τμήματος Διοικητικών και Οικονομικών 
Υπηρεσιών του Δήμου ορίζεται υπάλληλος κλάδου ΔΕ 1 Διοικητικού 
με βαθμό Α’ σύμφωνα με τις διατάξεις του άρθρου 9 του Ν.1586/ 
1986. 

Άρθρο 3. 

Το προσωπικό διακρίνεται σε κατηγορίες και θέσεις και βαθ¬ 
μούς ως εξής: 

Α. ΠΡΟΣΩΠΙΚΟ ΕΙΔΙΚΩΝ ΘΕΣΕΩΝ ΜΕ ΣΧΕΣΗ ΕΡΓΑΣΙΑΣ 
ΙΔ. ΔΙΚΑΙΟΥ (άρθρα 245-248, Ν. 1188/1981). 

Μία (1) θέση δικηγόρου. 

Β. ΜΟΝΙΜΟ ΠΡΟΣΩΠΙΚΟ 

1. ΔΙΟΙΚΗΤΙΚΟ ΠΡΟΣΩΠΙΚΟ 
α) ΚΑΤΗΓΟΡΙΑ ΔΕ: 

Κλάδος ΔΕΙ Διοικητικός: Τρεις (3) θέσεις με βαθμούς Γ - Α. 
Κλάδος ΔΕ 14 Ελεγκτών Εσόδων - Εξόδων Ο.Τ.Α.: Δύο (2) θέ¬ 
σεις με βαθμούς Γ' - Α’. 

Κλάδος ΔΕ15 Εισπρακτόρων: Μία (1) θέση με βαθμούς Γ' - Α’. 
Κλάδος ΔΕ23 Ειδικού προσωπικού: Τέσσερις (4) θέσεις με βαθ¬ 
μούς Γ’ - Α’. 

Κλάδος ΔΕΙ λοιπού προσωπικού ειδικής Υπηρεσίας: Δύο (2) θέ¬ 
σεις με βαθμούς Γ' - Α'. 
β) ΚΑΤΗΓΟΡΙΑ ΥΕ: 

Κλάδος ΥΕ1 θυρωρών - Γενικών καθηκόντων: Μία (1) θέση με 
βαθμούς Δ' - Γ'. 

2. ΤΕΧΝΙΚΟ ΠΡΟΣΩΠΙΚΟ 
α) ΚΑΤΗΓΟΡΙΑ ΔΕ: 

Κλάδος ΔΕ5 (Εργοδηγών) Δομικών Έργων: Μία (1) θέση με 
βαθμούς Γ' - Α'. 

Κλάδος ΔΕ24 Ηλεκτρολόγων: Μία (1) θέση με βαθμούς Γ - Α'. 
Κλάδος ΔΕ29 Οδηγών Αυτοκινήτων: Μία (1) Θέση με βαθμούς 
Γ - Α’. 

Κλάδος ΔΕ30 τεχνικών (υδραυλικός): Μία (1) θέση με βαθμούς 
Γ’ - Α’. 

Κλάδος ΔΕ35 Κηπουρών: Μία (1) θέση με βαθμούς Γ’ - Α' (άρ¬ 
θρο 2, παρ. 4 του Ν. 1476/1984). 
β) ΚΑΤΗΓΟΡΙΑ ΥΕ: 

Κλάδος ΥΕ16 Εργατών: Μία (1) θέση εργάτη κήπων με βαθ¬ 
μούς Δ’ - Γ. 

Μία (1) θέση εργάτη καθαριότητας δημοτικών Ψ.Ο. με βαθμούς 
Δ’-Γ’. 

Δύο (2) θέσεις εργατών καθαριότητας με βαθμούς Δ' - Γ'. 

Δύο (2) θέσεις εργατών ύδρευσης με βαθμούς Δ' - Γ'. 

Γ. ΜΟΝΙΜΟ ΠΡΟΣΩΠΙΚΟ ΠΡΟΣΩΡΙΝΩΝ ΘΕΣΕΩΝ ΠΟΥ ΚΑ- 


ΤΑΡΓΟΥΝΤΑΙ ΑΥΤΟΔΙΚΑΙΑ ΜΟΛΙΣ ΚΕΝΩΘΟΥΝ ΜΕ 
ΟΠΟΙΟΝΔΗΠΟΤΕ ΤΡΟΠΟ (Ν. 1476/1984). 

1. ΔΙΟΙΚΗΤΙΚΟ ΠΡΟΣΩΠΙΚΟ 
α) ΚΑΤΗΓΟΡΙΑ ΔΕ: 

Κλάδος ΔΕΙ Διοικητικός: Μία (1) θέση με βαθμούς Ρ - Α’. 

2. ΤΕΧΝΙΚΟ ΠΤΟΣΩΠΙΚΟ 
α) ΚΑΤΗΓΟΡΙΑ ΔΕ: 

Κλάδος ΔΕ29 Οδηγών Αυτοκινήτων: Μία (1) θέση με βαθμούς 
Ρ-Α’. 

Κλάδος ΔΕ30 Τεχνικών (υδραυλικός): Μία (1) θέση με βαθμούς 
Γ’-Α'. 

β) ΚΑΤΗΓΟΡΙΑ ΥΕ: 

Κλάδος ΥΕ16 οδηγών τρίτροχων: Μία (1) θέση με βαθμούς Δ’ - 
Γ'. 

Κλάδος ΥΕ16: Τέσσερεις (4) θέσεις εργατών καθαριότητας με 
βαθμούς Δ’-Γ’. 

Δύο (2) θέσεις εργατών ύδρευσης με βαθμούς Δ' - Γ'. 

Δ. ΜΟΝΙΜΟ ΠΡΟΣΩΠΙΚΟ ΠΡΟΣΩΡΙΝΩΝ ΘΕΣΕΩΝ ΠΟΥ ΚΑ- 
ΤΑΡΓΟΥΝΤΑΙ ΑΥΤΟΔΙΚΑΙΑ ΜΟΛΙΣ ΚΕΝΩΘΟΥΝ ΜΕ 
ΟΠΟΙΟΝΔΗΠΟΤΕ ΤΡΟΠΟ (ΚΟΙΝΗ ΥΠΟΥΡΓΙΚΗ ΑΠΟ¬ 
ΦΑΣΗ, ΔΙΠΙΔ. Φ42/24/11440/31.12.1986). 

1. ΤΕΧΝΙΚΟ ΠΡΟΣΩΠΙΚΟ 
α) ΚΑΤΗΓΟΡΙΑ ΠΕ: 

Κλάδος ΠΕ4 Αρχιτεκτόνων: Μία (1) θέση με βαθμούς Γ' - Α' 
(για τη κοινή υπηρεσία Ο.Τ.Α. Πάρου - Αντιπάρου, 
β) Κατηγορία ΥΕ: . . 

Κλάδος ΥΕ16: Μία (1) θέση καθαριότητας. 

Μία (1) θέση εργάτη ύδρευσης. 

Ε. ΠΡΟΣΩΠΙΚΟ ΜΕ ΣΥΜΒΑΣΗ ΕΡΓΑΣΙΑΣ ΙΔ. ΔΙΚΑΙΟΥ ΑΟ¬ 
ΡΙΣΤΟΥ ΧΡΟΝΟΥ, ΣΕ ΠΡΟΣΩΡΙΝΕΣ ΘΕΣΕΙΣ ΠΟΥ ΚΑ- 
ΤΑΡΓΟΥΝΤΑΙ ΑΥΤΟΔΙΚΑΙΑ ΜΟΛΙΣ ΚΕΝΩΘΟΥΝ ΜΕ 
ΟΠΟΙΟΝΔΗΠΟΤΕ ΤΡΟΠΟ (ΔΙ-ΠΙΔ/Φ42/24/ 
11440/31.12.1986). 

1. Διοικητικό Προσωπικό: Δύο (2) θέσεις διοικητικών υπαλλή¬ 
λων. 

ΣΤ. ΠΡΟΣΩΠΙΚΟ ΜΕ ΣΥΜΒΑΣΗ ΕΡΓΑΣΙΑΣ ΙΔ. ΔΙΚΑΙΟΥ ΑΟ¬ 
ΡΙΣΤΟΥ ΧΡΟΝΟΥ (ΜΕΡΙΚΗΣ ΑΠΑΣΧΟΛΗΣΗΣ) (άρθρο 
259, του Ν.Δ. 1188/1981 και άρθρο 23, παρ. 35 του Ν. 
1735/1987). 

Μία (1) θέση καθαρίστριας δημοτικού καταστήματος και βιβλιο¬ 
θήκης. 

Ερμούπολη, 6 Φεβρουάριου 1989 
Ο Νομάρχης 

ΓΙΩΡΓΟΣ ΗΛΙΑΚΟΠΟΥΛΟΣ 
-♦- 

Αριθ. 2834 (13) 

Σύσταση Αναπτυξιακού Συνδέσμου της Γεωγραφικής Ενότητας 
Κοινοτήτων Νήσου Σαλαμίνος. 

Ο ΝΟΜΑΡΧΗΣ ΠΕΙΡΑΙΑ 

Έχοντας υπόψη: 

1. Την 40184/11.6.1987 απόφαση των Υπουργών Εθνικής Οι¬ 
κονομίας, Εσωτερικών και Χωροταξίας Οικοσμού και Περιβάλλο¬ 
ντος «περί προσδιορισμού των γεωγραφικών Ενοτήτων Ο.Τ.Α. της 
Επαρχίας Σαλαμίνας που δημοσιεύθηκε στο ΦΕΚ 377/27.7.1987 
τεύχος Β’. 

2. Τις παρακάτω αποφάσεις του Δημοτικού Συμβουλίου Σαλαμί¬ 
νος και Κοινοτικών Συμβουλίων Αμπελακίων, Αιαντείου ήτοι: 174/ 
1988 του Δ.Σ. Σαλαμίνος και 127/1988 του Κοινοτικού Συμβου¬ 
λίου Αμπελακίων και 79/1988 του Κοινοτικού Συμβουλίου Αια- 
ντείου. 

3. Τις διατάξεις του αρθρ. 183 του Π.Δ/τος 76/1985 (ΔΚΚ). 

4. Το γεγονός ότι η Κοινότητα δεν έχει λάβει σχετική περίσύστά- 
σης αναπτυξιακού Συνδέσμου απόφαση. 

5. Τη σύμφωνη γνώμη του Νομαρχιακού Συμβουλίου Πειραιά 
που διατυπώθηκε στο 2/1989 πρακτικό αυτού, σύμφωνα με την 

παρ. 4 του άρθρ. 183 του ΔΚΚ, αποφασίζουμε: 

Διαπιστώνουμε την νομιμότητα των αποφάσεων του Δημοτικού 
Συμβουλίου Σαλαμίνος και των ομοίων των Κοινοτικών Συμβου¬ 
λίων που αναφέρονται στις 2 και 4 ανωτέρω παραγράφους και με τις 
οποίες συνιστούν Αναπτυξιακό Σύνδεσμο με την επωνυμία Αναπτυ¬ 
ξιακός Σύνδεσμος Επαρχίας Σαλαμίνος. 

Σκοποί του παραπάνω Συνδέσμου είναι: 

α) Την εκπόνηση χωροταξιακού σχεδίου και με την μελέτη προ¬ 
γράμματος ανάπτυξης της περιοχής. 

β) Την καταγραφή και ιεράρχηση των αναγκών την αξιολόγηση 
των αναγκαίων έργων τεχνικής υποδομής και τον προγραμματισμό 
τους. 

γ) Την μελέτη κατασκευή διαχείριση και συντήρηση έργων τεχνι¬ 
κής υποδομής. 

δ) Την προμήθεια μηχανημάτων και υλικών για την κατασκευή 
και συντήρηση των έργων. 

ε) Την συλλογή μεταφορά και διάθεση των απορριμμάτων. 

ζ) Την μελέτη κατασκευή διαχείριση και συντήρηση συστημάτων 
ύδρευσης και αποχέτευσης. 

η) Την μέριμνα για την αξιοποίηση των τοπικών πλουτοπαραγω- 
γικών πόρων και την προστασία του περιβάλλοντος. 

θ) Την μέριμνα για την καθαριότητα και διαμόρφωση των ακτών 
του νησιού. 

ι) Την μέριμνα γενικά για την πραγματοποίηση των στόχων και 
των επιδιώξεων που θα καθορίσει η εις την παρ. Αναπτυξιακή με¬ 
λέτη του νησιού. 

Διάρκεια του Συνδέσμου είναι 25 χρόνια. 

Πόροι του εν λόγω Συνδέσμου είναι η ετήσια εισφορά των μελών 
του Συνδέσμου ίση με το 3% των ετησίων τακτικών εσόδων του Δή¬ 
μου και των Κοινοτήτων. 

Έδρα του Συνδέσμου ορίζεται ο Δήμος Σαλαμίνος. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Πειραιάς, 3 Φεβρουάριου 1989 
Ο Νομάρχης 

ΕΥΤΥΧΗΣ ΚΟΝΤΟΜΑΡΗΣ 
-♦- 

Αριθ. 907 (14) 

Σύσταση Αναπτυξιακού Συνδέσμου της Γεωγραφικής Ενότητας 
Κοινοτήτων Νήσων Αίγινας. 

Ο ΝΟΜΑΡΧΗΣ ΠΕΙΡΑΙΑ 
Έχοντας υπόψη: 

1. Την 28598/16.4.1986 Κοινή Υπουργική Απόφαση (Εθνικής 
Οικονομίας Εσωτερικών, ΥΠΕΧΩΔΕ) που δημοσιεύθηκε στο ΦΕΚ 
363/2.6.1986 Τεύχος Β’ «περί προσδιορισμού της γεωγραφικής 
ενότητας των Ο.Τ.Α. της Επαρχίας Αίγινας». 

2. Τις αποφάσεις του Δημοτικού Συμβουλίου Αίγινας καθώς και 
Κοινοτικών Συμβουλίων που υπάγονται στην γεωγραφική Ενότητα 
της προηγουμένης πραγράφου δηλ. α) της 62/1988 απόφασης του 
Δημοτικού Συμβουλίου Αίγινας, β) Την 47/1988 του Κοινοτικού 
Συμβουλίου Μεσαγρού, γ) Την 42/1988 του Κοινοτικού Συμβου¬ 
λίου Πέρδικας, δ) Την 111/1988 απόφασης του Κοινοτικού Συμ¬ 
βουλίου Κυψέλης Αίγινας. 

3. Τις διατάξεις του άρθρ. 183 του Π.Δ. 76/1985 (ΔΚΚ). 

4. Το γεγονός ότι οι Κοινότητες Βαθέος και Αγκιστριού δεν έχουν 
πάρει τις σχετικές περί σύστασης αναπτυξιακού συνδέσμου αποφά¬ 
σεις. 

5. Την σύμφωνη γνώμη του ΝομαρχιακούΣυμβουλίου Πειραιά 
που διατυπώθηκε στο 2/1989 πρακτικό αυτού σύμφωνα με την 
παρ. 4 του άρθρου 183 του Δ.Κ.Κ., αποφασίζουμε: 

Διαπιστώνουμε την νομιμότητα των αποφάσεων του Δημοσίου 
και των Κοινοτικών Συμβουλίων, οι οποίες αναφέρονται στις ανω¬ 
τέρω 2 και 4 παραγράφους και με τις οποίες συνιστούν Αναπτυξιακό 
Σύνδεσμο με την επωνυμία «Αναπτυξιακό Σύνδεσμο Επαρχίας Αίγι¬ 
νας». 


Σκοπός του παραπάνω συνδέσμου είναι: 
α) Την εξεύρεση αναγκών προμήθειας νερού, 
β) Εξεύραση τόπου για την απόρριψη των απορριμμάτων και 
λυμμάτων και τρόπου υγειονομικής καταστροφής και καθαρισμού 
των. και 

γ) Χωροταξική ανάπτυξη της Επαρχίας Αίγινας. 

Η διάρκεια του συνδέσμου είναι πέντε (5) χρόνια. 

Πόροι του Αναπτυξιακού Συνδέσμου είναι: 
α) Η ετήσια εισφορά των μελών την από 1,5 επί των πραγματο- 
ποιουμένων τακτικών εσόδων τους. 

Έδρα του συνδέσμου ορίζεται ο Δήμος Αίγινας. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Πειραιάς, 3 Φεβρουάριου 1989 
Ο Νομάρχης 

ΕΥΤΥΧΗΣ ΚΟΝΤΟΜΑΡΗΣ 
-+- 

Αριθ. 88 (15) 

Σύσταση Αναπτυξιακού Συνδέσμου της Γεωγραφικής Ενότητας 
Κοινοτήτων Νήσων Κυθήρων και Αντικυθήρων. 

Ο ΝΟΜΑΡΧΗΣ ΠΕΙΡΑΙΑ 
Έχοντας υπόψη: 

1. Την 40184/11.6.1987 απόφαση των Υπουργών Εθνικής Οι¬ 
κονομίας, Εσωτερικών και Χωροταξίας Οικισμού και Περιβάλλο¬ 
ντος «περί προσδιορισμού των γεωγραφικών Ενοτήτων Ο.Τ.Α. της 
Επαρχίας Κυθήρων και Σαλαμίνας, που δημοσιεύθηκε στο ΦΕΚ 
377/27.7.1987 τεύχος Β\ 

2. Τις αποφάσεις των Συμβουλίων των Κοινοτήτων που υπάγο¬ 
νται στην γεωγραφική ενότητα της προηγούμενης παραγράφου δηλ. 
των Κοινοτήτων α) 1/89 Κυθήρων, β) 1/89 Ποταμού, γ) 1/89 
Αρωνιαδίκων, δ) 2/89 Καραβά, ε) 31 /88 Καρβουνάδων, στ) 2/89 
Κοντολιανίκων, ζ) 3/89 Λειβαδιού, η) 48/88 Μυλοποτάμου, θ) 
1/89 Μητάτων, ι) 39/88 Μυρτιδίων, ια) 1/89 Λογοθετιανίκων, 
ιβ) 62/88 Φρατσίων και γ) 54/88 Φριλιγκιανίκων. 

3. Τις διατάξεις του άρθρ. 183 του Π. Δ. 76/85 (ΔΚΚ). 

4. Το γεγονός ότι δεν υπάρχει σχετική απόφαση της Κοινότητας 
Αντικυθήρων. 

5. Τη σύμφωνη γνώμη του Νομαρχιακού Συμβουλίου Πειραιά 
που διατυπώθηκε στο 2/89 πρακτικό αυτού σύμφωνα με την παρ. 4 
του άρθρου 183 του Δ.Κ.Κ., αποφασίζουμε: 

Διαπιστώνουμε την νομιμότητα των αποφάσεων των Κοινοτικών 
Συμβουλίων οι οποίες αναφέρονται στις ανωτέρω 2 και 4 παραγρά¬ 
φους και με τις οποίες συνιστούν Αναπτυξιακό Σύνδεσμο με την επω¬ 
νυμία «Αναπτυξιακό Σύνδεσμο Επαρχίας Κυθήρων». 

Σκοπός του παραπάνω Συνδέσμου είναι: 
α) Η εκπόνηση Χωροταξιακού σχεδίου και η μελέτη προγράμμα¬ 
τος ανάπτυξης της περιοχής. 

β) Η υποβάθμιση των ΟΤΑ του Συνδέσμου στην καταγραφή και 
Ιεράρχιση των αναγκών στην αξιολόγηση των αναγκαίων έργων 
υποδομής και στον προγραμματισμό τους. 

γ) Η δημιουργία ή η επέκταση τεχνικών Υπηρεσιών και η στελέ- 
χωσή τους με το κατάλληλο Επιστημονικό και Τεχνικό προσωπικό. 

δ) Η μελέτη, κατασκευή διαχείριση και συντήρηση των έργων τε¬ 
χνικής υποδομής που θα του αναθέτουν οι ΟΤΑ. 

ε) Η προμήθεια μηχανημάτων και υλικών για την κατασκευή και 
συντήρηση των έργων. 

ζ) Η αντιπυρική προστασία της περιοχής, 
η) Η μελέτη κατασκευή, διαχείριση και συντήρηση συστημάτων 
αποχέτευσης των ΟΤΑ. 

θ) Η καθαριότητα καθώς και η συλλογή και αποκομιδή, η διά¬ 
θεση, και η επεξεργασία των απορριμμάτων. 

ι) Η προμήθεια και η διαχείριση συγκοινωνιακών μέσων, 
ια) Η μέριμνα για την εξασφάλιση γης για τη βοσκή των ζώων 
των δημοτών και η βελτίωση βοσκοτόπων. 

3. Έσοδα του Αναπτυξιακού Συνδέσμου είναι: 

α) Εισφορά των μελών 3% επί των τακτικών εσόδων του προη¬ 
γουμένου κάθε κοινότητας ετησίως. 

β) πρόσοδοι από την περιουσία του συνδέσμου. 

γ) Δωρεές, επιχορηγήσεις κο» εισφορές από το δημόσιο ή άλλα 
φυσικά ή νομικά πρόσωπα ή οργανισμούς δωρεές ομογενών κλπ. 

δ) Πρόσοδοι από φόρους, τέλη δικαιώματα που επιβάλλονται 
υπέρ του συνδέσμου. 

ε) Επιχορήγηση από φορείς του δημοσίου τομέα αρθρ. 1 παρ. 6 
1256/1982 για την εκτέλεση έργων, την κάλυψη διαφόρων δαπα¬ 
νών και την πληρωμή των αποδοχών του προσωπικού του συνδέ¬ 
σμου. 

4. Έδρα του Συνδέσμου ορίζουμε τα Κύθηρα. 

5. Διάρκεια του Συνδέσμου ορίζεται σε πρώτη φάση τρία (3) χρό¬ 
νια. 


Η απόφαση αυτή να δημοσιευθεί στην Εφημερίδα της Κυβερνή- 
σεως. 

Πειραιάς, 3 Φεβρουάριου 1989 
Ο Νομάρχης 

ΕΥΤΤΧΗΣ ΚΟΝΤΟΜΑΡΗΣ 
-♦- 

ΔΙΟΡ ΘΩΣΕΙΣ ΣΦΑΛΜ ΑΤΩΝ 

(16) 

Στην απόφαση Φ.21/3351/12.1.1989 των Υπουργών Εξωτε¬ 
ρικών και Υγείας Πρόνοιας και Κοινωνικών Ασφαλίσεων «Κανονι¬ 
σμός ασφάλισης των απασχολουμένων στην περιοχή του Αγίου 
Όρους για λογαριασμό της Ιερής Κοινότητας, Ιερών Μονών και των 
εξαρτημάτων τους» που δημοσιεύτηκε στο ΦΕΚ 31 τεύχος Β' της 
17.1.1989 γίνεται η παρακάτω διόρθωση σφαλμάτων. 

Στη σελίδα 256, στήλη β στη σειρά 8 του άρθρου 2 αντί του λαν¬ 
θασμένου «την ασφαλιστική κλάση του ΙΚΑ» τίθεται το ορθό «την 
ανώτατη ασφαλιστική κλάση του ΙΚΑ». 

Επίσης στη σελίδα 257, στήλη β στην πρώτη σειρά και πριν από 
την πρώτη λέξη προστίθεται η λέξη «περιορίζεται». 

(Από το Υπουργείο Υγείας, Πρόνοιας και Κοιν. Ασφαλίσεων) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



